stanford-oval/wikipedia huggingface dataset:
כביש 5503

| --- | --- |

 מידע כללי
 סיווג:  כביש מקומי
 ציר:  כביש רוחב
 אורך:  3.6 ק"מ
 מיקום
 נקודת התחלה:  צומת ניר אליהו
 נקודת סיום:  צומת בית ברל
 קואורדינטות:  32°11′47″N 34°56′03″E﻿ / ﻿32.196519807806°N 34.934282810579°E﻿ / 32.196519807806; 34.934282810579
  מפת מיקום  מפה מפורטת   (למפת נתניה מוגדלת) כביש 5503(למפת נתניה רגילה) כביש 5503(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 5503(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 5503  he tabBackground:;tabBorder:#aaa;defaultTab:0;
 
כביש 5503 הוא כביש מקומי המחבר בין כביש 5504 (צומת ניר אליהו) לכביש 554 (צומת בית ברל).
עוקף ניר אליהו

בעבר, נהגים שנסעו בכביש נאלצו לעבור דרך הקיבוץ עצמו. לאחר מאבק תושבים, באפריל 2018, חברת נתיבי ישראל סיימה לסלול כביש עוקף לקיבוץ, באורך של כקילומטר ובהשקעה של 10 מיליון שקלים. זמן קצר לאחר פתיחת הכביש, הוא נסגר לתנועת כלי רכב בעקבות דרישה של משטרת ישראל ומשרד התחבורה להצבת רמזור בצומת עם כביש 5504, שמוביל לכביש 6 דרך מחלף אייל. לצורך הצבת הרמזור, נדרש להרחיב את הצומת ולהזיז קו מתח גבוה של חברת החשמל.
הכביש העוקף נפתח לתנועה ב-27 באוקטובר 2020.
תוכניות עתידיות

בעתיד יוקם כביש 541 על בסיס תוואי כביש 5503 מצומת ניר אליהו לצומת בית ברל. הכביש יקשר בין שכונת "פרויקט הצעירים" בכפר סבא לרעננה, לכביש 4 ולכביש 20.
צמתים לאורך הכביש

| קילומטרים | שם | סוג מפגש | מיקום | דרכים מצטלבות |
| --- | --- | --- | --- | --- |
כביש 5503 ממזרח למערב
| 0 | צומת ניר אליהו |  | ליד ניר אליהו |  כביש 5504 |
| 0.1 | צומת ללא שם |  | ליד ניר אליהו | כניסה לקיבוץ ניר אליהו, כניסה לתחנת דלק |
| 1.0 | צומת ללא שם |  | ניר אליהו | כניסה לקיבוץ ניר אליהו |
| 3.0 | צומת ללא שם |  | בית ברל | כניסה לבית ברל |
| 3.6 | צומת בית ברל |  | ליד בית ברל |   כביש 554 |
הערות שוליים

↑  כביש ישיר לחלם: איך הפך ניר אליהו לאוטוסטרדה מעיקה?, באתר mynetkibbutz, ‏2019-02-14
↑  ברגעים אלה ממש פותחת המועצה את כביש עוקף ניר אליהו לתנועה לשני הכיוונים, עם השלמת הרמזור בכביש 5504. נתראה בדרכים! | By מועצה אזורית דרום השרון | Facebook, נבדק ב-2024-02-06
↑  פרויקט הצעירים - עיריית כפר סבא, באתר y-kfar saba
הרכבת העילית של שיקגו

| --- | --- |


 מידע כללי
 מדינה:  ארצות הברית
 עיר:  שיקגו
 מפעיל:  רשות התחבורה של שיקגו (CTA)
 מידע על ההקמה
 פתיחת המערכת:  1892
 מידע על המערכת
 אורך המערכת:  170.8 ק"מ
 רוחב המסילה:  1,435 מ"מ
 מתח חשמלי:  600 V DC railway electrification 
 מספר נוסעים ביום:  620,000 (ממוצע)
 מספר נוסעים בשנה:  195.2 מיליון (ממוצע)
 מספר הקווים:  8
 מספר התחנות:  145
 www.transitchicago.com
 תרשים המערכת
  מפת הרכבת העילית של שיקגו  מפת תחנות הרכבת באזור "הלולאה"
 
הרכבת העילית של שיקגו (מכונה באנגלית:  'The 'L - קיצור של Elevated train) היא מערכת הסעת המונים אשר פועלת בשיקגו ובפרווריה הקרובים. המערכת מופעלת על ידי רשות התחבורה של שיקגו (CTA).
סקירה

מערכת הרכבת העילית של שיקגו כוללת כיום מערך של שמונה קווי רכבת עילית אשר עוברים דרך 145 תחנות ברחבי העיר. האורך הכולל של כל הקווים הוא 170.8 ק"מ. מתוכם 57.1 ק"מ חולפים על גבי מערכת של גשרים הבנויים מעל לרחובות העיר, 59.4 ק"מ חולפים על גבי מסילה בגובה הקרקע ו-19.5 ק"מ חולפים על גבי מסילה תת-קרקעית. פרישת מערכת הקווים מאפשרת גישה לכל אזורי העיר שיקגו וכן קישור למערכי התחבורה הנוספים במטרופולין.
קווי הרכבת מחברים את הפרוורים הקרובים לעיר ושכונותיה הרחוקות של עיר אל מרכז העסקים הראשי, שם מסתובבים הקווים הקצרים בלולאת גשרים עיליים וחוזרים לשכונות המרוחקות ולפרוורים הקרובים. לולאה זו נותנת למרכז העירוני הראשי את השם "Loop" ("לולאה"). על מנת לנסוע מפרבר לפרבר באמצעות ה"אל" חייבים לנסוע עם ה"אל" קודם למרכז העיר ולהחליף שם רכבת. הרכבת העילית של שיקגו היא השלישית בגודלה בארצות הברית והיא משרתת קרוב ל-620,000 אנשים בממוצע מדי יום.
קווי הרכבת העילית כוללים את הקו האדום, הכחול, הירוק, הכתום, החום, הסגול, הוורוד והצהוב. הקו האדום והקו הכחול (אשר מוביל לנמל התעופה שיקגו או'הייר) הם תחתיים בחלקם ופועלים 24 שעות ביממה. שאר קווי הרכבת פועלים בכל ימות השנה בין השעות 05:00 בבוקר ל-23:00 בלילה. בשעות היום הרכבות פועלות בתדירות של 15 דקות בין רכבת לרכבת.
קווים

| קו | תחנות קצה | שנת פתיחה | אורך | תחנות |
| --- | --- | --- | --- | --- |
| █ הקו האדום | האוורד (Howard) שבגבול שיקגו ואוונסטון ↔ דן ראיין/רחוב 95 (Dan Ryan) | 1900 | 37.7 ק"מ | 34 |
| █ הקו הכחול | פורסט פארק (Forest Park) ↔ נמל התעופה שיקגו או'הייר | 1899 | 55.7 ק"מ | 33 |
| █ הקו החום | קימבל (Kimball) ↔ אזור "הלולאה" | 1907 | 18.3 ק"מ | 28 |
| █ הקו הירוק | הארלם (Harlem) ↔ אשלנד (Ashland), קוטג' גרוב (Cottage Grove) | 1892 | 33.5 ק"מ | 29 |
| █ הקו הכתום | נמל התעופה שיקגו מידוויי ↔ אזור "הלולאה" | 1993 | 20.1 ק"מ | 17 |
| █ הקו הורוד | סרמרק (Cermak) ↔ אזור "הלולאה" | 2006 | 18 ק"מ | 22 |
| █ הקו הסגול | לינדן (Linden) שבווילמט ↔ האוורד (Howard), אזור "הלולאה" (בשעות העומס) | 1908 | 24 ק"מ | (19 בשעות עומס) 9 |
| █ הקו הצהוב | האוורד (Howard) ↔ סקוקי | 1925 | 8.2 ק"מ | 3 |
גלריה

צומת מסילות בפינה הצפון-מערבית של לולאת המסילות המרכזית
שתי רכבות עילית בפינה הדרום-מזרית של לולאת המסילות המרכזית
הקו החום של הרכבת העילית חוצה מעבר מעל לנהר שיקגו
רכבת עילית לצד גורדי שחקים באזור הלופ
תצלום משנת 1900 של שתי רכבות עילית באזור הלופ
רכבת עילית באזור הלופ
הערות שוליים

↑  CTA riders flocked to `L’ trains in ‘06
↑  CTA Facts at a Glance
↑  בשעות העומס של ימים בהם יש משחק בייסבול חשוב, הקו הסגול עוצר גם בתחנה שברחוב אדיסון
| --- | --- |
בקרת זהויות :  LCCN: no2022153800   WorldCat (עם LCCN): no2022-153800
ג'ו לייקוב

| --- | --- |

 לידה:  10 בינואר 1956 (בן 68) ניו בדפורד, ארצות הברית 
 מדינה:  ארצות הברית 
 השכלה:  אוניברסיטת סטנפורד  בית הספר לעסקים של אוניברסיטת סטנפורד  אוניברסיטת קליפורניה באירוויין  UCLA School of Public Health  Katella High School 
 תפקיד:  מנהל כללי (2010)  חבר דירקטוריון (1997) 
 
ג'וזף סטיבן לייקוב (באנגלית: Joe Lacob; נולד ב-10 בינואר 1956) הוא איש עסקים אמריקאי, שותף בקליינר פרקינס ובעל הרוב של גולדן סטייט ווריורס המשחקת ב-NBA.
ביוגרפיה

לאקוב גדל במשפחה יהודית בניו בדפורד, מסצ'וסטס. משפחת לאקוב עברה לאנהיים, קליפורניה וג'ו החליף את נאמנותו לקבוצת הכדורסל לוס אנג'לס לייקרס.
לאקוב קיבל תואר ראשון במדעי ביולוגיה מאוניברסיטת קליפורניה, אירווין,
בשנת 1978, קיבל תואר שני בבריאות הציבור (אפידמיולוגיה) מאוניברסיטת קליפורניה, לוס אנג'לס (UCLA) ותואר MBA מבית הספר למנהל עסקים בסטנפורד.
קריירה

לאקוב שותף בקלינר פרקינס, חברת השקעות הון סיכון, מאז 1987. השקעותיו התרכזו סביב חברות העוסקות במדעי החיים, טכנולוגיה רפואית, אינטרנט ואנרגיה.
הוא היה משקיע עיקרי בליגת הכדורסל האמריקאית, ליגת מקצוענית בכדורסל נשים שבסופו של דבר נסגרה מכישלון להתחרות בהצלחה מול יריבתה, איגוד הכדורסל הלאומי לנשים (WNBA).
בינואר 2006 הוא הפך לבעלים חלקי של הבוסטון סלטיקס, שם הפך למשקיע משותף עם אירווינג גרוסבק, יזם ופרופסור בבית הספר למנהל עסקים בסטנפורד.
ב-15 ביולי 2010, לאקוב וקבוצת המשקיעים שבראשה עמד הסכימו לרכוש את גולדן סטייט ווריורס המשחקת ב - NBA מכריס קוהאן תמורת 450 מיליון דולר, מה שדרש ממנו למכור את חלק המיעוט שלו בסלטיקס. לאקוב ופיטר גובר הם הבעלים הראשיים של גולדן סטייט, אבל לאקוב אחראי על התפעול השוטף.
לפני תחילתה של עונת ה - NBA ב־2014-15, לאקוב פיטר את המאמן מארק ג'קסון שזה עתה הוביל את הווריורס לפלייאוף. לאקוב הסביר את ההחלטה בכנס של עמיתים בעלי הון סיכון: "חלק מזה היה שהוא לא הצליח להסתדר עם אף אחד אחר בארגון. ותראה, הוא עשה עבודה נהדרת - ואני תמיד אחמיא לו בהרבה כבוד אבל לא יכולים להיות 200 אנשים אחרים בארגון שלא כמוך."
לאקוב יצר מחלוקת מסוימת בכך שכינה את קבוצתו "שנות אור" לפני כל השאר ב-NBA במהלך עונת ה-16–2015 ב־NBA.
הווריורס זכו באליפויות בעונת 15–2014, עונת 17–2016, בעונת 18–2017, ובעונת 22–2021 ב-NBA. במהלך כהונתו עם הווריורס, הקבוצה השיגה את שיאי ה-NBA לעונה הסדירה הטובה ביותר עם 73–9 והכי הרבה ניצחונות בעונה (עונה רגילה ופוסט-עונה ביחד) עם 88 ב-2015.
נכון לשנת 2022, הונו של ג'ו לאקוב הוא 1.5 מיליארד דולר, לפי פורבס.
חיים אישיים

לאקוב גרוש מאשתו הראשונה, לורי (לבית קראוס), איתה יש לו שני בנים ושתי בנות. כיום הוא נשוי לניקול קורן.
טביעה (כלי שיט)

הספינה הטרופה SS America באיים הקנריים
וולי וסטר, "טביעת הטיטניק"
טביעת כלי שיט היא מצב בו כלי שיט שוקע אל מתחת לפני הים, עקב תאונה, טעינת יתר או חדירת מים. לעיתים מתבצעת הטבעה מכוונת של כלי שיט כדי שישמש בסיס לשונית אלמוגים מלאכותית. גם בכלי שיט צבאיים ייתכנו מצבים בהם הצוות מטביע בכוונה את ספינתו, על מנת למנוע את נפילתה בידי האויב.
על פי חוק ארכימדס, כאשר משקל הגוף גדול ממשקל המים אותו הוא דוחה, הגוף ישקע. הדבר נכון בעיקר בכלי שיט בהם נפח כלי השיט אינו משתנה אך המשקל גדל עקב טעינת יתר או חדירת מים.
אם כלי השיט טבע במים רדודים, ניתן לפעמים לתקן את הבעיה, להציף מחדש את כלי השיט ולהשמיש אותו מחדש.
אמצעי הגנה כנגד טביעה

תחתית כפולה - לרוב כלי השיט המסחריים קיימת תחתית כפולה אשר מטרתה היא להגדיל את כושר הציפה, ובמקרה של נזק לתחתית (כמו עליה על סלעים) למנוע חדירת מים לכלי השיט עצמו. מאז 1993 מכליות בעלות מעמס מעל 5000 טונות חייבות גם בדופן כפולה.
מחיצות אטומות למים - על פי התקנים, לכל כלי שיט אמורות להיות מחיצות אשר מונעות את מעבר המים מהאזור הפגוע לשאר האזורים (במקרה של חדירת מים). התקן קובע גם שכלי השיט אמור להמשיך לצוף גם כאשר המדור הגדול ביותר בו מתמלא מים.
סכנות במקרה של טביעה

כאשר כלי שיט טובע קיימים מספר סיכונים הנובעים מפיזור המטען שבתוכו. ניתן לחלק את הסיכונים הללו לקבוצות הבאות:
סיכון הסביבה - במקרה של מכלית עלולה טביעת כלי השיט לגרום לדליפה של נפט ובכך ליצור אסון אקולוגי רחב היקף, כמו במקרה של המכלית אקסון ולדז שגרמה לאסון הנפט של אקסון ואלדז.
סכנה לכלי שיט אחרים - כאשר אונייה המובילה מטען טובעת עלול המטען להתפזר באזור, ובכך לסכן כלי שיט אחרים. לדוגמה, כאשר אוניית מכולות טובעת, חלק מהמכולות עלולות לצוף באזור הטביעה (ואף להיסחף בזרמים) במשך ימים, ובכך להוות סכנה לכל כלי שיט אחר העובר באזור, אשר במפגש איתם עלול לטבוע בעצמו.
מסורות הקשורות לטביעת כלי שיט > נשים וילדים תחילה

הנוהג כי "נשים וילדים תחילה" נודע לאחר טביעת הספינה אה"מ בירקנהד בשנת 1852 כשעל סיפונה כ-643 אנשים בהם 20 נשים וילדים. כאשר הספינה החלה לטבוע הכריז רב החובל "כל אדם לעצמו" אך אחד הקצינים בשם אלכסנדר סיטון, שלף את חרבו ואיים לפגוע במי שירד לסירות ההצלה לפני הילדים והנשים.
450 אנשים טבעו באסון, אך בזכות גבורתו של הקצין לא נהרגו באסון אף אחד מהנשים והילדים. הסלע לידו טבעה הספינה נקרא מאז סלע בירקנהד (Birkenhead Rock) ועל המצבה חקוקות המילים שהפכו מאז למסורת "Women and children first" - נשים וילדים תחילה. למרות קיומו של האתוס, ניתוח סיסטמטי של אסונות ים מראה כי הנוהג 'כל אדם לעצמו' גובר על הנוהג 'נשים וילדים תחילה'.
מסורות הקשורות לטביעת כלי שיט > רב החובל יורד עם ספינתו

זו אחת מהמסורות המפורסמות ביותר בקשר לטביעה, כאשר כלי שיט טובע, רב החובל יורד למצולות ביחד עם כלי השיט עליו פיקד. מסורת זו משתקפת בסרטים רבים כגון בסרט טיטניק.
מסורות הקשורות לטביעת כלי שיט > עכברים נוטשים את הספינה הטובעת

אחד המיתוסים הקדומים ביותר עוסק בעכברים אשר נוטשים ספינה שעומדת לטבוע. הגם שמדובר במיתוס, יש באמונה זו גרעין של אמת. בעבר (וגם כיום), היו עכברים רבים בכל ספינה. כאשר החלו לחדור מים לספינה ובכך לגרום לטביעתה, היו העכברים הראשונים להבחין בזאת כיוון שהם חיו בתחתית כלי השיט. עקב הצפת מרחב המחיה שלהם, יצאו העכברים אל הסיפונים העליונים, ומכאן המיתוס על עכברים הנוטשים ספינה טובעת.
מקרים ידועים של טביעה של כלי שיט ישראלים

אגוז (ספינה), ספינת עולים ממרוקו שטבעה בשנת 1961 וכל 44 נוסעיה נספו.
מינרל דמפייר, טבעה עקב תאונה עם כלי שיט אחר.
אניית המשא עמנואל טבעה בדרכה מאנגליה לארץ ישראל.
מצדה טבעה עקב חדירת מים באזור משולש ברמודה.
הצוללת אח"י דקר טבעה עקב תקלה תפעולית ב-25 ינואר 1968 בדרכה לישראל, וכל אנשי הצוות נהרגו.
"השלושה", טבעה בים הטירני עקב תנאי מזג אוויר קשים, וכנראה גם בשל איבוד יציבות כתוצאה של Free surface effect בהובלת מטען מלא של חימר בצובר.
אח"י אילת, טבעה עקב ירי טילים מצריים.
האונייה מלכה טבעה ב-20 בינואר 1975, במהלך מסעה בתעלת למאנש, עקב חדירת מים למחסן. רב חובל עמנואל קלמפרר פעל להצלת הצוות ולא היו אבדות.
ראו גם

הטבעה עצמית
קטגוריה:ספינות טרופות
טביעת אה"מ בירקנהד בציור משנת 1892 לערך
ג'ייקוב רופרט

ג'ייקוב (ג'ק) רופרט ג'וניור (באנגלית: .Jacob Ruppert, Jr; ‏5 באוגוסט 1867 – 13 בינואר 1939) היה איש עסקים ופוליטיקאי אמריקאי. הוא היה חבר בבית הנבחרים של ארצות הברית, בעל קבוצת הבייסבול "ניו יורק יאנקיז" ומי שבנה את היאנקי סטדיום בניו יורק.
חייו

בגיל 21 התגייס אל המשמר הלאומי של ארצות הברית, וקיבל דרגת קולונל. לאחר מכן נבחר לארבע תקופות רצופות כנציג מדינת ניו יורק בבית הנבחרים. ב-1915 רכש את קבוצת הבייסבול "ניו יורק יאנקיז", אותה החזיק ברשותו עד מותו.
את תחילת הונו עשה מעסק בישול הבירה המשפחתי, שבו כיהן במספר תפקידים עד שנהיה סגן הנשיא ומנכ"ל המבשלה.
בשנת 1898 נבחר לראשונה לבית הנבחרים כנציג המפלגה הדמוקרטית עבור המחוז ה-15 במדינת ניו יורק (דרום ומערב הברונקס). הוא החזיק בתפקיד עד שנת 1907.
רופרט התגורר על גבי האי סאות' ברד'ר שבאיסט ריבר במנהטן, והיה האחרון שהתגורר על האי.
רופרט סבל מפלביטיס, ומת ב-13 בינואר 1939.
הערות שוליים

↑  St. Petersburg Times - Google News Archive Search, news.google.com
| --- | --- |
בקרת זהויות :  LCCN: n80083959  NARA: 10569399  SNAC: w6xs5thp  US Congress: R000513  VIAF: 62846559   WorldCat (עם VIAF): 62846559
Iko Iko

| --- | --- |
 סינגל בביצוע The Dixie Cups
 מתוך האלבום Chapel of Love
 יצא לאור:  מרץ 1965
 תאריך הקלטה:  1964
 סוגה:  ריתם אנד בלוז
 שפה:  אנגלית, Louisiana Creole 
 אורך:  2:05
 חברת תקליטים:  Red Bird
 כתיבה:  ג'יימס קרופורד, ברברה הוקינס, רוזה הוקינס, וג'ואן ג'ונסון
 הפקה:  ג'רי ליבר, מייק סטולר, אלי גריניץ, וג'ף בארי
 
Iko Iko הוא שיר אמריקאי העוסק במאבק בין שני שבטים אינדיאנים שזכה לגרסאות כיסוי רבות לאורך השנים. שם השיר המקורי היה "Jock-A-Mo". השיר נכתב במקור בשנת 1953 על ידי ג'יימס "Sugar Boy" קרופורד (אנ') ויצא לשווקים באותה השנים כסינגל כאשר המבצעים המקוריים היו להקת ה־R&B האמריקנית Sugar Boy and his Cane Cutters. הגרסה המקורית של השיר לא זכתה להצלחה במצעדי הפזמונים באותה העת. השיר הפך פופולרי לראשונה רק בשנת 1965 כאשר בוצע על ידי להקת הנערות The Dixie Cups (אנ'). בשנת 1967 בעקבות תביעה שהוגשה על ידי קרופורד קיבל קרדיט על כתיבת השיר.
ברבות השנים יצאו לשיר גרסאות כיסוי רבות נוספות, הידועות שבהן בוצעו על ידי סינדי לאופר, להקת גרייטפול דד, ארון קרטר. גרסה כיסוי בולטת נוספת בוצעה על ידי הזמרת הבלגית מארי דאולן (אנ') עבור הפתיח של הסרט משימה בלתי אפשרית 2.
עין מאהל

עֵין מַ֫אהֶל (בערבית: عين ماهل) היא מועצה מקומית במחוז הצפון בישראל.  היא הוכרזה כמועצה מקומית בשנת 1964. 
לפי נתוני הלשכה המרכזית לסטטיסטיקה (הלמ"ס) נכון לסוף אוגוסט 2024 (אומדן), מתגוררים בעין מאהל 13,964 תושבים (מקום 147 בדירוג רשויות מקומיות בישראל). האוכלוסייה גדלה בקצב גידול שנתי של ‎1.4%‏.   אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 69.4%. השכר החודשי הממוצע של שכיר במשך שנת 2021 היה 6,725 ש"ח (ממוצע ארצי: 11,330 ש"ח).
בשנת 1997 הועבר למקום תיכון טכנולוגי של רשת נעמת.
היסטוריה

בראשית המאה ה-19 תואר עין מאהל ככפר רועים יותר מאשר פלאחים. במחצית השנייה של המאה ה-19 התגוררו בכפר כ-200 נפשות, כולם מוסלמים. לפי מפקד האוכלוסין של שנת 1922 התגוררו בכפר 516 נפשות. במפקד האוכלוסין של 1931 נמנו בכפר 109 בתים מיושבים ב-628 נפשות, כולם מוסלמים, למעט נוצרי אחד. בסקר הכפרים 1945 בארץ ישראל צוין מספר תושבי הכפר כ-1,040 ושטחו נרשם כ-13,390 דונם, מתוכם 5,122 דונם של אדמה ציבורית.
היחס למדינת ישראל

ב-2023 נחשף כי אתר הרשות המקומית מכריז כי המועצה נמצאת ב"פלסטין". בנוסף מייחסת המועצה למדינת ישראל כוונה של הפיכת הכפר ל"גטו" הנובעת ממדיניות גזענית ומציינת את שמותיהם של לוחמים ערבים שנלחמו בכוחות צה"ל בקרב אל סביה במלחמת השחרור וחברי כנופיות שנפלו במרד הערבי הגדול ב-1936. אתר המועצה מכנה את הקמת מדינת ישראל בשם "הנכבה" ואת העיר נוף הגליל "התנחלות קולניאליסטית".
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
1 2 3 4 5  לטבלת הדירוג המלא.
↑  מאזן מפוני מלחמת חרבות ברזל: מספר מפונים שנקלטו במועצה המקומית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף אוגוסט 2024 (אומדן).
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
↑  פרופיל עין מאהל באתר הלמ"ס
↑  יהושע בן אריה ועמירם אורן, יישובי הגליל ערב מפעל ההתיישבות הציוני, בתוך: ארצות הגליל, כרך א', אוניברסיטת חיפה, 1983, עמ' 339-340
↑  Census of Palestine 1931. Population of villages, towns and administrative areas, Jerusalem, 1932 באתר ה- Internet Archives , עמוד 73
↑  הדאווי, סקר הכפרים, עמוד 62
↑  لمحة تاريخية عن عين ماهل, مجلس عين ماهل المحلي
↑  אלחנן גרונר, חשיפה: אתר מועצה בגליל מגדיר את הכפר ב"פלסטין", באתר הקול היהודי, ‏11 ביוני 2023
| דגל ישראל מחוז הצפון |
| --- | --- | --- |
| נפות | נפת רמת הגולן • נפת צפת • נפת עכו • נפת כנרת • נפת יזרעאל | מפת מחוז הצפון |
| ערים | בית שאן • טבריה • טמרה • יקנעם עילית • כרמיאל • מגדל העמק • מעלות-תרשיחא • נהריה • נוף הגליל • נצרת • סח'נין • עכו • עפולה • עראבה • צפת • קריית שמונה • שפרעם • מע'אר | מפת מחוז הצפון |
| מועצות מקומיות | אבו סנאן • אכסאל • אעבלין • בועיינה-נוג'ידאת • בוקעאתא • ביר אל-מכסור • בית ג'ן • בסמת טבעון • בענה • ג'דיידה-מכר • ג'וליס • ג'ש (גוש חלב) • דבורייה • דיר חנא • דיר אל-אסד • זרזיר • חורפיש • חצור הגלילית • טובא-זנגרייה • טורעאן • יאנוח-ג'ת • יבנאל • יסוד המעלה • יפיע • ירכא • כאבול • כאוכב אבו אל-היג'א • כסרא-סמיע • כעביה-טבאש-חג'אג'רה • כפר ורדים • כפר יאסיף • כפר כמא • כפר כנא • כפר מנדא • כפר תבור • מג'ד אל-כרום • מג'דל שמס • מגדל • מזרעה • מטולה • מסעדה • מעיליא • משהד • נחף • סאג'ור • ע'ג'ר • עיילבון • עילוט • עין מאהל • עין קנייא • פסוטה • פקיעין • קצרין • ראמה • ראש פינה • ריינה • רמת ישי • שבלי - אום אל-גנם • שלומי • שעב | מפת מחוז הצפון |
| מועצות אזוריות | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף • מרום הגליל • משגב • עמק הירדן • עמק המעיינות • עמק יזרעאל | מפת מחוז הצפון |
| מועצה מקומית תעשייתית | מגדל תפן | מפת מחוז הצפון |
| יישובים לשעבר | אבוקה • אחוזת נפתלי • אתגר • גבעות זייד • מחנה ישראל • שייח' בראק | מפת מחוז הצפון |
| --- | --- |
בקרת זהויות :  NLI: 987007475220705171 
עין מאהל, כפי שנראה מהר תבור
הארי פוטר: מסתרי הוגוורטס

| --- | --- |

סמליל המשחק
 כללי
 תאריך הוצאה:  2018
 סוגה:  משחק תפקידים ממוחשב
 פיתוח:  Jam City
 ארץ מקור:  ארצות הברית 
 הפצה:  Portkey Games
 סדרה:  הארי פוטר
 דרישות תוכנה
 מצבי משחק:  שחקן יחיד
 פלטפורמות:  iOS אנדרואיד
 מדיה:  הפצה דיגיטלית
 אתר רשמי
 
Harry Potter: Hogwarts Mystery (בתרגום חופשי לעברית: הארי פוטר: מסתרי הוגוורטס) הוא משחק תפקידים המבוסס על סדרת הספרים "הארי פוטר" מאת הסופרת ג'יי קיי רולינג. המשחק פותח על ידי חברת "Jam City"(אנ') והופץ על ידי חברת "Portkey Games"(אנ') בשנת 2018 למכשירי ה-iOS והאנדרואיד.
משחקיות

המשחק מתרחש ביקום של סדרת הספרים "הארי פוטר" בשנת 1984 (בתחילת הסיפור). מערכת המשחק בנויה כך שניתן לבחור כיצד לנהל דו-שיח עם דמויות ובהתאם לכך לשנות את הנרטיב העלילתי של המשחק. המשחק מורכב ממספר אלמנטים מרכזיים:
משחקיות > קו העלילה הראשי

קו העלילה הראשי מסודר לפי שנים כך שבכל שנה מספר פרקים. על מנת להשלים כל פרק על השחקן לבצע מספר משימות שמקדמות אותו אל הכספות: מכיר חברים חדשים, מנהל דו-קרבים, חוקר, מרגל ועוד. כמו כן, לעיתים עליו ללמוד שיעורים מסוימים בכיתות השונות. בשנה הראשונה השחקן לומד שיקויים, לחשים ותעופה בלבד ובכל שנה מתווספים מקצועות נוספים: בשנה השנייה הוא מתחיל ללמוד שינוי צורה, בשלישית - תורת הצמחים, ברביעית - טיפול בחיות פלא, בחמישית - התגוננות מפני כוחות האופל והיסטוריה של הקסם ובשישית - אסטרונומיה וגילוי עתידות. את המשימות השונות השחקן משלים באמצעות "תשלום" של אנרגיה, אשר הוא צובר מדי כמה דקות.
משחקיות > משימות צד

משימות הצד הן משימות אשר השחקן יכול לבצע, אך הוא לא חייב. בתמורה לביצוע שלהן הוא מקבל נקודות xp ופרס נוסף, בדרך כלל נקודות אומץ, אמפתיה או ידע. ישנן משימות צד מיוחדות המוגבלות בזמן ומתחילות כאשר השחקן הגיע לפרק מסוים בקו העלילה הראשי. הפרסים במשימות הצד "שווים" יותר ועוזרים לשחקן להתקדם במשחק.
משחקיות > קווידיץ'

נפתח בשנה השנייה. השחקן מנסה להתקבל לנבחרת הקווידיץ' הביתית ולזכות בגביע הבתים. לקווידיץ' שלוש משימות צד מיוחדות שנפתחות בהדרגה.
משחקיות > חברים

עם התקדמות המשחק, השחקן צובר חברים וירטואליים (דמויות מהמשחק). בין חבריו נמצאים גם מספר דמויות מהספרים: רובאוס האגריד, ג'ורג' ויזלי, פרד ויזלי, ביל ויזלי וצ'ארלי ויזלי.
משחקיות > טיפול בחיות פלא

השחקן רשאי לקנות חיות פלא ולטפל בהן. בתמורה הוא מקבל פרסים שונים.
משחקיות > עיצוב הדמות

ניתן ליצור אווטאר אישי לדמות וכן לקבוע את המראה והלבוש שלה. ניתן לרכוש בגדים, חליפות, פרטי לבוש שונים וכן חיות מחמד תמורת מטבעות או יהלומים.
עלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עלילה > רקע

הדמות אותה משחקים לומדת בהוגוורטס בשנים שבהן הארי פוטר גדל, אך לפני שהתחיל ללמוד בהוגוורטס (1991-1984). הדמות מקדישה את זמנה בהוגוורטס ללמידה ולחיפוש אחרי הכספות המקוללות, שאמורות להכיל אוצרות, זאת מכיוון שאח של הדמות חיפש אותן בעצמו ובמהלך החיפושים נעלם וסולק מהוגוורטס. במהלך החיפושים הדמות נעזרת בחברים שהיא צוברת במהלך המשחק. רוב החברים של הדמות אינן דמויות מהסדרה.
פיתוח

המשחק פותח על ידי חברת "Jam City", חברה לפיתוח משחקים מבוססי סמארטפונים, והופץ על ידי חברת "Portkey Games", חברה שהוקמה על ידי "Warner Bros. Interactive Entertainment" (אנ') ומטרתה ליצור משחקים המבוססים על סדרת הספרים של "הארי פוטר". המשחק הנוכחי עתיד להיות משחק הבכורה של "Portkey Games".
המשחק הוכרז לראשונה ב-18 בינואר 2018, והוא זמין להורדה במכשירי ה-Android וה-iOS החל משנת 2018.
מסילת אזור החוף הצפוני של שיקגו ומילווקי

| --- | --- |


 מידע כללי
 מדינה:  ארצות הברית
 מידע על ההקמה
 פתיחת הקו:  1916 
 מידע על הקו
 רוחב המסילה:  1435 מ"מ 
 מתח חשמלי:  650 V DC railway electrification 
 
מסילת אזור החוף הצפוני של שיקגו ומילווקי (באנגלית: Chicago North Shore and Milwaukee Railroad) הוא קו רכבת בארצות הברית שהופעל בין השנים 1916 עד 1963 וחיבר בין העיר שיקגו שבמדינת אילינוי לעיר מילווקי שבמדינת ויסקונסין, דרך פרוורי החוף הצפוני של שיקגו.
היסטוריה

היישובים שבאזור בו עוברת מסילתו של הקו הוקמו ברובם בקרבת התחנות שנקבעו במסילה זו, לאחר שהיא הוקמה. הקמת המסילה הוותיקה ביותר באזור החלה בשנת 1853 על ידי וולטר גורני, לאחר שפרש מכהונת ראש עיריית שיקגו. גורני הפעיל עליה קו רכבת שהיה בבעלותו, בין שיקגו לבין מילווקי שבוויסקונסין. הוא גם מיקם את תחנותיה של המסילה כך שיהיו בשטחים שבבעלותו ושהוא תכנן להקים עליהם פרוורים עבור העיר שיקגו. מסיבה זו נחשב גורני לאבי החוף הצפוני של שיקגו.
ב-1891 נוסדה חברת Waukegan & North Shore Rapid Transit אשר הפעילה בתחילה קו של חשמליות ברחובות של העיר ואקיגן שבאילינוי. עם השנים, החברה גדלה ושינתה את שמה ל-Chicago and Milwaukee Electric Railroad. החברה השתלטה גם על קווי הרכבת האחרים באזור פרוורי החוף הצפוני של שיקגו ושילבה אותם בקו שלה.
ב-1916 שונה שם החברה ל-"Chicago North Shore and Milwaukee Railroad" וסמואל אינסול (Samuel Insull), הבעלים של חברת ההחזקות "Midwest Utilities”, רכש את השליטה בחברה והחל לכהן כיושב ראש שלה. אינסול, באמצעות חברת ההחזקות שבבעלותו, שלט גם בשני קווי רכבות בינעירוניות נוספות באזור שיקגו - קו הרכבת "שיקגו, אורורה אלג'ין" (Chicago, Aurora and Elgin Railroad) אשר חיבר בין העיר שיקגו עם הפרוורים המערביים שלה ואזור הפוקס ריבר ואלי (Fox River Valley), וקו הרכבת "שיקגו סאות' שור וסאות' בנד" (Chicago South Shore and South Bend Railroad), אשר חיבר את העיר שיקגו עם האזור הבנוי שמדרום לה - האזור הצפוני של מדינת אינדיאנה.
הקו האחרון, "שיקגו סאות' שור וסאות' בנד", פעיל עד היום במתכונתו הישנה כולל אי מעבר מהנעה חשמלית לדיזל. שאר הקווים של החברה שינו מתכונות אך רוב מסלולי נסיעתם דומים לאלה הקיימים היום. כיום רוב מסלולי רכבת אלה מופעלים בשותפויות שונות של חברות שונות עם חברת מטרא המפעילה את רכבות הפרוורים של שיקגו (להבדיל מהרכבת העילית המופעלת על ידי CTA ולהבדיל מהרכבת הבין עירונית המופעלת על ידי Mtrack.
היסטוריה > הנתיב

בשנת 1916 עבר הקו דרך היישובים הבאים (מדרום לצפון):
אוונסטון - המסוף הדרומי ביותר של הקו.
וילמט
קנילוורת'
וינטקה
גלנקו
היילנד פארק
הייווד - המטה הראשי של החברה היה ממוקם ביישוב זה.
לייק פורסט
לייק בלאף
נורת' שיקגו
ואקיגן
זאיון
קנושה
ראסין
מילווקי - המסוף הצפוני ביותר של הקו.
בנוסף על כך, מהתחנה שבישוב לייק בלאף ניתן היה לעלות על רכבת שהמשיכה מערבה ליישוב ליברטיוויל ומהתחנה שבישוב נורת' שיקגו ניתן היה לנסוע ברכבת שעברה דרך רחובות העיר ואקיגן.
הסידור המקורי אפשר לנוסעים שנסעו באמצעות קו זה לעיר שיקגו, לנסוע לשם באמצעות קו הרכבת העילית "Northwestern Elevated Railroad" מהמסוף הדרומי באוונסטון. בעקבות רכישת הקו על ידי סמואל אינסול בשנת 1916, שונה סידור זה וניתן היה כעת רק להמשיך לשיקגו בקו אקספרס לאזור הלופ של שיקגו באמצעות קו רכבות עילית מיוחד (אשר היה גם כן בשליטת אינסול).